شه‌فه‌ق نيوز/ شماره‌ى مردن له‌ئه‌نجام تويشهاتن وه‌ ڤايرۆس كۆرۆنا له‌ وڵاته‌يل يه‌كگرتگ له‌ 33 هه‌زار كرده‌ بان، ك زورميان له‌ نيويۆرك و شماره‌ى تويشهاتنيش ره‌سيه‌سه‌ 670 هه‌زار.
وڵاته‌يل يه‌كگرتگ كه‌فته‌سه‌ نواى وڵاته‌يل تر زه‌ره‌دمه‌ن فريه‌ له‌ ڤايرۆس كۆرۆنا، ك ئامار رووژانه‌ى له‌ حاڵه‌ته‌يل مردن زياتر له‌ 2 هه‌زار كه‌سه‌.
وه‌ل ئه‌وه‌يشا دويايين شماره‌يگ ك له‌لايه‌ن زانكۆى جونز هۆبكنز بڵاو كريا،  وت: شماره‌ى حاڵه‌ته‌يل مردن له‌ نيويۆرك وه‌ ته‌نيا ره‌سيه‌سه‌ 11477 حاڵه‌ت تائيسه‌.
